Random thoughts that obtain at the spur of the moment: -conveying recall of time gone, projecting aspirations and preferences for the future, revealing present choices and dispositions, ushering one's heart to aspects unreal.....these make up reconstructed time.
Sunday, July 10, 2016
Taga Laoagak kano?
Taga Laoagak ata ti balaymi ket idiay laud nga asideg diay karayan - karayan nga umuna nga lagip nga mangtenggel apagdarikmat angesko panggep ken iliw ken karayo tunggal maisao it cuidad nga Laoag. Maipalagip metten kaniak no kua diay simbaan nga dakkel nga no daytay agpadayakan ket isu tay masungad. -Umaribayan metten diay kampana nga no umalasais idi ket umaweng nga kasla nalamiis nga pul-oy nga mangarakup ti enteramente nga Laoag - mangiyarasaas ti panagsardeng biit - panaglualo iti apagkanito man lang santo manen ituloy ti ania man nga aramid. Adda ngata pay laeng daytoy nga kannawidan ita?
Monday, July 4, 2016
Saludsud
di met sika,- sinaludsod mo itay kaniak,
tay nangkuriro di rabii tay darepepko?
dinak man nga iyaw-awan,- intuloy mo pay,
nga kasla tay ubing nga malmes ta dina
malangoy apges tay karayan!
sinaludsud ka met - ta apay? asinnoka 'tay koma?
asinnoak? insungbatmo - ket siak man tay makunkuna nga
riwis ni arapaap, igid ni karayo,ungto ni iliw!
ngem bay-am lattan - ibilang mon nga angin -
angin nga inwadag ta uray no agan-ano ka itan,
di mon to met la nakemko maawatan!
eng_Latn eng_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn pag_Latn ilo_Latn ilo_Latn ilo_Latn ilo_Latn pag_Latn